**10/2024.**

**Csanytelek Község Önkormányzata**

**Képviselő-testülete**

**2024. november 29.-én (pénteken)**

**du. 13 órai kezdettel megtartott (nyílt) ülésének**

## Jegyzőkönyve

**Napirendje:**

1.) *Csanytelek Község Önkormányzata Képviselő-testülete 2024. novemberi ülése napirendjének jóváhagyása*

Előadó: Erhard Gyula polgármester

1. *A közétkeztetési térítési díjak (2025. évi) jóváhagyása*

Előadó: Erhard Gyula polgármester, Kató Pálné jegyző

1. *A személyes gondoskodást nyújtó gyermekjóléti ellátások formáiról, azok igénybevételéről és a gyermekétkeztetés intézményi térítési díjairól szóló önkormányzati rendelet alkotása*

Előadó: Erhard Gyula polgármester, Kató Pálné jegyző

1. *Az önkormányzat szervezeti és működési szabályzata felülvizsgálata keretében önkormányzati rendelet módosítása*

Előadó: Erhard Gyula polgármester, Kató Pálné jegyző

1. *A Csanyteleki Polgármesteri Hivatal szervezeti és működési szabályzata felülvizsgálata*

Előadó: Erhard Gyula polgármester, Kató Pálné jegyző

1. *Az önkormányzati képviselők, bizottságok elnökei és tagjai tiszteletdíjáról szóló 10/2014. (XI. 28.) önkormányzati rendelet felülvizsgálata*

Előadó: Erhard Gyula polgármester, Kató Pálné jegyző

1. *Csanytelek Község Önkormányzata és a Csanyteleki Polgármesteri Hivatal 2025. évi belső ellenőrzési terve, stratégiai terve (2025.-2028.) és időrendi táblázata, kockázati tényezők meghatározása, vállalkozói szerződés jóváhagyása*

Előadó: Erhard Gyula polgármester, Kató Pálné jegyző

1. *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 12. módosításának, a feladatellátási megállapodás 6. módosításának véleményezése, jóváhagyásának kezdeményezése*

Előadó: Erhard Gyula polgármester, Kató Pálné jegyző

1. *A Csanyteleki Rendőrőrs körzeti megbízottá való kinevezésének véleményezése*

Előadó: Erhard Gyula polgármester, Kató Pálné jegyző

1. *Egyebek*

**T a r t a l o m j e g y z é k**

Csanytelek Község Önkormányzata Képviselő-testülete 2024. november 29. napján megtartott (nyílt) ülésének jegyzőkönyvéhez

**Rendelet száma: Tárgya: Oldalszám**: **E/NET/I**

**6/2024. (XI. 29.)**   *A személyes gondoskodást nyújtó gyermekjóléti ellátások igen* **önkormányzati rendelet**  *formáiról, azok igénybevételéről és a gyermekétkeztetés*

*intézményi térítési díjairól szóló önkormányzati rendelet*

*alkotása 8*

**7/2023. (XI. 29.)** *Az önkormányzat szervezeti és működési Szabályzata igen*

**önkormányzati rendelet** *felülvizsgálata keretében önkormányzati rendelet*

*módosítása 8*

**T a r t a l o m j e g y z é k**

Csanytelek Község Önkormányzata Képviselő-testülete 2024. november 29. napján megtartott (nyílt) ülésének jegyzőkönyvéhez

**Határozat száma: Tárgya: Oldalszám:**

**56/2024. (XI. 29.) Ökt határozat** *Csanytelek Község Önkormányzata Képviselő-testülete*

*2024. novemberi ülése napirendjének jóváhagyása 4-5*

**57/2024. (XI. 29.) Ökt határozat** *A közétkeztetési térítési díjak (2025. évi) jóváhagyása 5-7*

**58/2024. (XI. 29.)) Ökt határozat** *A Csanyteleki Polgármesteri Hivatal szervezeti és*  *9 működési szabályzata felülvizsgálata*

**59/2024. (XI. 29.) Ökt határozat** *Az önkormányzati képviselők, bizottságok elnökei és tagjai tiszteletdíjáról szóló 10/2014. (XI. 28.)*

*önkormányzati rendelet felülvizsgálata 9-10*

**60/2024. (XI. 29.) Ökt határozat** *Csanytelek Község Önkormányzata és a Csanyteleki Polgármesteri Hivatal 2025. évi belső ellenőrzési terve,*

*stratégiai terve (2025.-2028.) és időrendi táblázata,*

*kockázati tényezők meghatározása, vállalkozói*

*szerződés jóváhagyása 10-11*

**61/2024. (XI. 29.) Ökt határozat***Az Alsó- Tisza-menti Önkormányzati Társulás*

*Társulási Megállapodása egységes szerkezetbe foglalt*

*12. módosításának, a feladatellátási megállapodás 6.*

*módosításának véleményezése, jóváhagyásának kezdeményezése 11-12*

**62/2024. (XI. 29.) Ökt határozat** *A Csanyteleki Rendőrőrs körzeti megbízottá való*

*kinevezésének véleményezése 12-13*

**J e g y z ő k ö n y v**

**Készült:** Csanytelek Község Önkormányzata Képviselő-testülete 2024. november 29. napján du. 13 órakor megtartott rendkívüli nyilvános ülésén.

**Az ülés helye**: a Polgármesteri Hivatal díszterme

**Jelen vannak:** Erhard Gyula polgármester

Somodi Balázs alpolgármester

Mucsi István képviselő

Kovács Andrea képviselő

Bartus László képviselő

Bernát János képviselő

Palásti Pál képviselő

**Tanácskozási joggal jelent meg:** Kató Pálné jegyző, jegyzőkönyvvezető Zsótér Dóra irodavezető-helyettes

**Erhard Gyula polgármester:** köszöntötte a Képviselő-testület ülésén megjelent képviselőket és az ülésen tanácskozási joggal résztvevőket. Megállapította, hogy az ülés határozatképes, mivel a 7 képviselőből minden képviselő megjelent.

Szavazásra bocsátotta az ülés napirendjére általa írásban kiadott meghívó szerinti javaslatot, mellyel a Képviselő-testület tagjai egyhangúlag 7 igen szavazattal egyetértett, melyet a Képviselő-testület az alábbi határozatba foglalt.

1. **napirend**

**Tárgya: Előadója:**

*Csanytelek Község Önkormányzata Képviselő-testület 2024. novemberi ülése* Erhard Gyula polgármester

*napirendjének jóváhagyása*

(Tárgyi meghívó e jegyzőkönyv melléklete)

**Erhard Gyula polgármester:** *szóbeli kiegészítést* nem tett.

**56/2024. (XI. 29.) Ökt határozat**

**Tárgy:** *Csanytelek Község Önkormányzata Képviselő-testülete 2024. novemberi ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete a település Polgármestere által kiadott, a Képviselő-testület 2024. november 29. napján tartandó ülése meghívójában feltüntetett napirendi pontokat vette fel tárgyalásra.

**Az ülés napirendi pontjai:**

1. *Csanytelek Község Önkormányzata Képviselő-testülete 2024. novemberi ülése napirendjének jóváhagyása*

Előadó: Erhard Gyula polgármester

1. *A közétkeztetési 2025. évi térítési díjak jóváhagyása*

Előadó: Erhard Gyula polgármester, Kató Pálné jegyző

1. *A személyes gondoskodást nyújtó gyermekjóléti ellátások formáiról, azok igénybevételéről és a gyermekétkeztetés intézményi térítési díjairól szóló önkormányzati rendelet alkotása*

Előadó: Erhard Gyula polgármester, Kató Pálné jegyző

1. *Az önkormányzat szervezeti és működési szabályzata felülvizsgálata keretében önkormányzati rendelet módosítása*

Előadó: Erhard Gyula polgármester, Kató Pálné jegyző

1. *A Csanyteleki Polgármesteri Hivatal szervezeti és működési szabályzata felülvizsgálata*

Előadó: Erhard Gyula polgármester, Kató Pálné jegyző

1. *Az önkormányzati képviselők, bizottságok elnökei és tagjai tiszteletdíjáról szóló 10/2014. (XI. 28.) önkormányzati rendelet felülvizsgálata*

Előadó: Erhard Gyula polgármester, Kató Pálné jegyző

1. *Csanytelek Község Önkormányzata és a Csanyteleki Polgármesteri Hivatal 2025. évi belső ellenőrzési terve, stratégiai terve (2025.-2028.) és időrendi táblázata, kockázati tényezők meghatározása, vállalkozói szerződés jóváhagyása*

Előadó: Erhard Gyula polgármester, Kató Pálné jegyző

1. *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 12. módosításának, a feladatellátási megállapodás 6. módosításának véleményezése, jóváhagyásának kezdeményezése*

Előadó: Erhard Gyula polgármester, Kató Pálné jegyző

1. *A Csanyteleki Rendőrőrs körzeti megbízottá való kinevezésének véleményezése*

Előadó: Erhard Gyula polgármester, Kató Pálné jegyző

1. *Egyebek*

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző és általa
* Irattár

**2.) Napirend**

**Tárgy: Előadói:**

*A közétkeztetési 2025. évi térítési díjak jóváhagyása* Erhard Gyula polgármester

Kató Pálné jegyző

(Tárgyi előterjesztés és melléklete e jegyzőkönyvhöz csatolva.)

**Erhard Gyula polgármester:** a napirendi ponthoz tárgyban írásban kiadottakhoz képest *szóbeli kiegészítést nem tett.* Vitára ajánlotta a napirendi pont dokumentumait.

**Kató Pálné jegyző:** *szóbeli kiegészítésében* tájékoztatta a Képviselő-testület tagjait arról, hogy a tárgyi napirendi pontot a *Pénzügyi Ellenőrző, Foglalkoztatáspolitikai és Településfejlesztési Bizottság* ülésén tárgyalta, elfogadta és változtatás nélküli jóváhagyását kezdeményezte a tárgyban kiadott határozatában. Kezdeményezte a tárgyi előterjesztésben általa tett javaslatban foglaltak elfogadását.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat nem hangzott el. Ezt követően szavazásra bocsátotta az írásban kiadott előterjesztésben és az ahhoz mellékletként csatolt dokumentumokban foglaltakat, melyből megállapította, hogy a képviselő-testület egyhangú szavazással, 7 igen szavazattal elfogadta azt és az alábbi határozatot hozta.

**57/2024. (XI. 29.) Ökt határozat**

**Tárgy:** *A közétkeztetés 2025. évi térítési díjak jóváhagyása*

**H a t á r o z a t**

1. **Csanytelek Község Önkormányzata Képviselő-testülete** a fenti tárgyú előterjesztésben foglaltakat megtárgyalta és - a *Pénzügyi Ellenőrző, Foglalkoztatáspolitikai és Településfejlesztési Bizottság* előzetesen tett támogató véleménye figyelembevételével - a 100 %-os önkormányzati tulajdonú **KÉBSZ Kft.** által tárgyban benyújtott *önköltségszámításra alapozott egyes közétkeztetési díjtételeket* az e határozathoz 1. mellékletként csatoltak szerint hagyta jóvá.
2. A Képviselő-testület vonatkozó önkormányzati rendeletében szabályozza a Társulás Társulási Tanácsa határozatába foglaltak e határozat 1. melléklete 1-3. pontja szerint
3. *mini bölcsődei, óvodai- és állami fenntartású általános iskolai gyermekétkeztetés intézményi díjtételét 2025. január 01. napjától* (a vonatkozó önkormányzati rendelet hatályba lépése napjától),
4. *a szociális alap- és szakellátások díjtételét az* e határozat 4. -5. pontja szerinti összeggel, 2025. április 01. napjától (a vonatkozó önkormányzati rendelet hatályba lépése napjától) – kivéve, ha központi jogszabály azt tilalmazza -

érvényesítheti számlája kibocsátásakor a közétkeztetést biztosító KÉBSZ Kft.

1. A Képviselő-testület a *vendégétkeztetés és a rendezvényeken történő étkeztetés díjtételei* alkalmazását 2025. január 01. napjától engedélyezi e határozat 1. melléklete 6-7. pontja szerint a KÉBSZ Kft számára.

Végrehajtás határideje: 2025. január 1-től folyamatos

Végrehajtásért felelős: Erhard Gyula polgármester, Kató Pálné jegyző,

Ambrus László ügyvezető

Beszámolás határideje: végrehajtást követő testületi ülés

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina a Csanyteleki Polgármesteri Hivatal Adó-és Pénzügyi Iroda Vezetője
* Ambrus László KÉBSZ Kft. ügyvezetője (Helyben)
* Remény Szociális Alapszolgáltató Központ Vezetője (Helyben)
* Alsó- Tisza-menti Többcélú Óvodák és Mini Bölcsődék Főigazgatója (Felgyő)
* Szent László Általános Iskola Igazgatója (Helyben)
* Irattár
  1. ***melléklet a 57/2024. (XI. 29.) Ökt határozathoz***

**A KÉBSZ Kft által biztosított közétkeztetési kategóriák díjtételei 2025. évben**

1. **Mini bölcsődei *gyermekétkeztetés***

Nettó nyersanyag norma térítési díja:

Reggeli 131.-Ft /adag

Tízórai 52.- Ft/adag

Ebéd: 562.- Ft/adag

Uzsonna: 131.- Ft/adag

Nettó nyersanyag költség (egész-napos ellátás) összesen: **876.-Ft**

Nettó rezsi költség (nyersanyag költség 80 %-a) összesen: 742.-Ft

**Teljes térítési díj (nettó nyersanyag költség +rezsi költség+ ÁFA): 1.618.-Ft +ÁFA**

**(2.056.- Ft)**

1. ***Óvodai gyermekétkeztetés:***

Nettó nyersanyag norma térítési díja:

Tízórai: 171.-Ft/adag

Ebéd: 509.-Ft/adag

Uzsonna: 171.-Ft/adag

Nettó nyersanyag költség (egész-napos ellátás) összesen: **851.-Ft**

Nettó rezsi költség (nyersanyag költség 80 %-a) összesen: 724.-Ft

**Teljes térítési díj (nettó nyersanyag költség +rezsi költség+ ÁFA): 1.575.-Ft+ÁFA**

**(2.001.-Ft)**

1. ***Általános iskolai gyermekétkeztetés:***

Nettó nyersanyag norma térítési díja:

Tízórai: 175.- Ft/adag

Ebéd: 551.- Ft/adag

Uzsonna: 175.- Ft/adag

Nettó nyersanyag költség (egész-napos ellátás) összesen:  **901.- Ft**

Nettó rezsi költség (nyersanyag költség 80 %-a) összesen: 763.- Ft

**Teljes térítési díj (nettó nyersanyag költség +rezsi költség+ ÁFA): 1.664 .-Ft +ÁFA**  **(2.113.-Ft)**

1. ***Szociális étkeztetés:***

Nettó nyersanyag norma térítési díja:

Ebéd: 556.-Ft/adag

Nettó nyersanyagköltség összesen: **556.-Ft/adag**

Kapcsolódó rezsi költség: 80% 472.-Ft/adag

**Teljes térítési díj (nettó nyersanyag költség + rezsi költség +ÁFA: 1.028.-Ft+ÁFA/adag (1.305.-Ft)**

1. ***Remény Szociális Alapszolgáltató Központnál (bentlakásos ellátottakra)***

Nettó nyersanyag norma térítési díja:

Reggeli: 174-Ft/adag

Tízórai: 61.-Ft/adag

Ebéd: 535.-Ft/adag

Uzsonna: 61.-Ft/adag

Vacsora: 174.-Ft/adag

Nettó nyersanyag költség (egész-napos ellátás) összesen: **1.005**.-Ft

Nettó rezsi költség (nyersanyag költség 80 %-a) összesen: 853.-Ft

**Teljes térítési díj (nettó nyersanyag költség +rezsi költség+ ÁFA) 1.858 .-Ft +ÁFA**

**(2.361.-Ft)**

1. **Vendég étkeztetés (heti étlapról):**

Nettó nyersanyag norma térítési díja

Ebéd:

Nettó nyersanyag költség összesen: 670.-Ft/adag

Kapcsolódó rezsi költség: 80 % 570.-Ft/adag

**Teljes térítési díj (nettó nyersanyag költség +rezsi költség +ÁFA): 1.240.-Ft + ÁFA/adag**

**(1.575.-Ft)**

1. **Rendezvényi és egyéb étkeztetés** (étlaptól eltérő egyedi megrendelések szerint)

Tényleges nettó nyersanyag költség+ rezsiköltség (a nettó nyersanyag költség 80 %-a)

+ előzetesen felszámított ÁFA (tényleges nettó nyersanyag + rezsiköltség után

**3.) Napirend**

**Tárgy: Előadói:**

*A személyes gondoskodást nyújtó gyermekjóléti ellátások formáiról,* Erhard Gyula polgármester

*azok igénybevételéről és a gyermekétkeztetés intézményi térítési díjairól* Kató Pálné jegyző

*szóló önkormányzati rendelet alkotása*

(Tárgyi előterjesztés és mellékletei e jegyzőkönyvhöz csatolva)

**Erhard Gyula polgármester:** az írásban kiadott előterjesztésben foglaltakhoz *szóbeli kiegészítést nem tett.* Vitára bocsátotta az előterjesztésben foglaltakat.

**Kató Pálné jegyző:** *szóbeli kiegészítésében* elmondta, hogy a tárgyi napirendi pontot az *Ügyrendi Bizottság, a* *Pénzügyi Ellenőrző, Foglalkoztatáspolitikai és Településfejlesztési Bizottság* ülésén tárgyalta, elfogadta és változtatás nélküli jóváhagyását kezdeményezte a tárgyban kiadott határozatában. Kiemelte, hogy az érintett 3 településen működő gyermekétkeztetést nyújtó szolgáltatók költségei emelkedése ugyanazon okokra vezethetők vissza, mint amit a közétkeztetésre vonatkozó előterjesztésében már jelzett, melyet az előzetes hatásvizsgálatban is rögzített. Javasolta az írásban kiadott módosító önkormányzati rendelet, előzetes hatásvizsgálat, a részletes indokolásban és az önkormányzati rendelet-tervezetben foglaltak változtatás nélküli jóváhagyását, önkormányzati rendelet kiadását.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, hozzászólás, módosító javaslat nem hangzott el.Szavazásra bocsátotta az írásban kiadott előterjesztésben és mellékletében (előzetes hatásvizsgálat, részletes indokolás és a rendelet-tervezet) foglaltakat, melyből megállapította, hogy a képviselő-testület egyhangú szavazással, 7 igen szavazattal elfogadta azt és megalkotta A *személyes gondoskodást nyújtó gyermekjóléti ellátások formáiról, azok igénybevételéről és a gyermekétkeztetés intézményi térítési díjairól szóló* ***6/2024. (XI. 29.) önkormányzati rendeletet.***

**4.) Napirend**

**Tárgy: Előadói:**

*Az önkormányzat szervezeti és működési szabályzata felülvizsgálata* Erhard Gyula polgármester

*keretében önkormányzati rendelet módosítása* Kató Pálné jegyző

(Tárgyi előterjesztés és mellékletei e jegyzőkönyvhöz csatolva)

**Erhard Gyula polgármester:** az írásban kiadott előterjesztéshez *szóbeli kiegészítést nem tett.*

**Kató Pálné jegyző:** *szóbeli kiegészítésében* elmondta, hogy a tárgyi napirendi pontot az *Ügyrendi Bizottság* tárgyalta, elfogadta és változtatás nélküli jóváhagyását kezdeményezte a tárgyban kiadott határozatában. Több érvet is felhozott az önkormányzati rendelet VII. fejezete és az 1. melléklete idézett része hatályon kívül helyezése indokolásában. Javasolta az írásban benyújtott előzetes hatásvizsgálatban, az indokolásban foglaltak figyelembe-vételét és tárgyban önkormányzati rendelet kiadását.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, hozzászólás ás módosító javaslat nem hangzott el.Szavazásra bocsátotta az írásban kiadott előterjesztésben, az előzetes hatásvizsgálatban, az általános és részletes indokolásban foglaltakat, melyből megállapította, hogy a képviselő-testület egyhangú szavazással, 6 igen szavazattal elfogadta azt és megalkotta **Az önkormányzat szervezeti és működési szabályzata szóló 7/2024. (XI. 29.) önkormányzati rendeletét.**

**5.) Napirend**

**Tárgy: Előadói:**

*A Csanyteleki Polgármesteri Hivatal szervezeti és működési* Erhard Gyula polgármester

*szabályzata felülvizsgálata* Kató Pálné jegyző

(Tárgyi előterjesztés e jegyzőkönyvhöz csatolva.)

**Erhard Gyula polgármester:** a napirendi ponthoz tárgyban írásban kiadottakhoz képest *szóbeli kiegészítést nem tett.* Vitára ajánlotta a napirendi pont dokumentumát.

**Kató Pálné jegyző:** *szóbeli kiegészítésében* szólt arról, hogy a tárgyi napirendi pontra benyújtott előterjesztésben foglaltakat az *Ügyrendi Bizottság* ülése napirendi pontjaként tárgyalta, elfogadta és határozatával annak jóváhagyását kezdeményezte. Említést tett azokról a belső szabályzatokról, melyek alapot jelentenek a hivatal mindennapjai munkavégzésében, melyet a képviselők számára nem küldött meg, terjedelmi okok miatt (közel ezer oldal), ezért hozzáférést engedélyezett a hivatal belső elektronikai rendszerében tárolt, jelszóval levédett könyvtárához, melyből tudnak tájékozódni. Tájékoztatta a testület tagjait arról, hogy a tárgyi előterjesztést az *Ügyrendi Bizottság* ülésén tárgyalta, elfogadta és határozatába foglaltan tett javaslatot annak testület általi jóváhagyására. Kezdeményezte az általa tett javaslat változtatás nélküli elfogadását és annak határozatba való rögzítését.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat nem hangzott el. Ezt követően szavazásra bocsátotta az írásban kiadott előterjesztésben foglaltakat, melyből megállapította, hogy a képviselő-testület egyhangú szavazással, 7 igen szavazattal elfogadta azt és az alábbi határozatot hozta.

**58/2024. (XI. 29.) Ökt határozat**

**Tárgy:** *a Csanyteleki Polgármesteri Hivatal szervezeti és működési szabályzata felülvizsgálata*

**H a t á r o z a t**

**Csanytelek Község Önkormányzata Képviselő-testülete** megtárgyalta a tárgyi előterjesztésben foglaltakat és az *Ügyrendi Bizottság előzetes véleményét figyelembe véve* rögzíti, hogy **változtatás nélkül hatályban tartja *a felülvizsgált Csanyteleki* Polgármesteri Hivatal szervezeti és működési szabályzatát**az államháztartásról szóló 2011. évi CXCV. törvény 10. § (5) bekezdése és az államháztartási törvény végrehajtásáról szóló 368/2011. (XII. 31.) Korm. rendelet 13. §-a szerinti jogkörében eljárva, egyben elrendeli a jegyző számára a hivatali szabályzat folyamatos karbantartását, abból eredő esetleges módosítás benyújtását, valamint további szükséges intézkedések megtételét.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Kecskeméti Dorottya a Csanyteleki Polgármesteri Hivatal jegyzői irodavezetője
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár

**6.) Napirend**

**Tárgy: Előadói:**

*Az önkormányzati képviselők, bizottságok elnökei és tagjai* Erhard Gyula polgármester

*tiszteletdíjáról szóló 10/2014. (XI. 28.) önkormányzati* Kató Pálné jegyző

*rendelet felülvizsgálata*

(Tárgyi előterjesztés e jegyzőkönyvhöz csatolva.)

**Erhard Gyula polgármester:** a napirendi ponthoz tárgyban írásban kiadottakhoz képest *szóbeli kiegészítést nem tett.* Javasolta a napirendi pont szerinti előterjesztésben foglaltak megvitatását.

**Kató Pálné jegyző:** *szóbeli kiegészítésében* az írásban kiadott előterjesztésben foglaltak gyakorlati kérdéseiről beszélt, a tovább szigorodó központi feladat-finanszírozási támogatási rendszer mechanizmusaira utalva, ami komoly költségvetési bevételi forrástól való kiesést mutat. Ez a tény sem teszi lehetővé a tiszteletdíjak emelését, mert annak pénzügyi alapja az önkormányzat saját bevétele, ami terv szerint alakul, tehát nincs igénybevehető plusz pénzügyi forrás. Tájékoztatta a testület tagjait arról, hogy a benyújtott előterjesztésben foglaltakkal a *Pénzügyi Ellenőrző, Foglalkoztatáspolitikai és Településfejlesztési Bizottság* egyetértett és az ülésén tárgyalt támogató véleményét határozatba foglalta véleményét. Kezdeményezte az előterjesztésben írtak megvitatása után, a határozatba foglalt döntés meghozatalát.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat nem hangzott el. Ezt követően szavazásra bocsátotta az írásban kiadott előterjesztésben foglaltakat, melyből megállapította, hogy a képviselő-testület egyhangú szavazással, 7 igen szavazattal elfogadta azt és az alábbi határozatot hozta.

**59/2024. (XI. 29.) Ökt határozat**

**Tárgy:** *Az önkormányzati képviselők, bizottságok elnökei és tagjai tiszteletdíjáról szóló 10/2014. (XI. 28.) önkormányzati rendelet felülvizsgálata*

**H a t á r o z a t**

**Csanytelek Község Önkormányzata Képviselő-testülete** megtárgyalta a tárgyi előterjesztésben foglaltakat és az *Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményét figyelembe*

*véve* rögzíti, hogy **változtatás nélkül hatályban tartja  *az általa felülvizsgált, az* önkormányzati képviselők, bizottságok elnökei és tagjai tiszteletdíjáról szóló *10/2014. (XI. 28.) önkormányzati rendeletét*** a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében foglalt jogkörében eljárva, egyben elrendeli a jegyző számára az önkormányzati rendelet folyamatos karbantartását, abból eredő esetleges rendelet módosítás benyújtását, valamint további szükséges intézkedések megtételét.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Kecskeméti Dorottya jegyzői irodavezető
* Irattár

**7.) Napirend**

**Tárgy: Előadói:**

*Csanytelek Község Önkormányzata és a Csanyteleki Polgármesteri Hivatal* Erhard Gyula polgármester

*2025. évi belső ellenőrzési terve, stratégiai terve (2025.-2028.) és időrendi* Kató Pálné jegyző

*táblázata, kockázati tényezők meghatározása, vállalkozói szerződés jóváhagyása*

(Tárgyi előterjesztés és ahhoz csatolt dokumentumok e jegyzőkönyv mellékleteként találhatók meg.)

**Erhard Gyula polgármester:** a napirendi ponthoz *szóbeli kiegészítés lehetőségével nem élt.*

**Kató Pálné jegyző:** *szóbeli kiegészítésében* elmondta, hogy a belső ellenőr az Alsó- Tisza-menti Önkormányzati Társulás Társulási Tanácsa megbízása alapján végzi, vállalkozói szerződésbe foglalt feladatát. A jövő évre vonatkozó és tárgyi további dokumentumokat Felgyő és Tömörkény községek képviselő.-testületei tárgyalták, ülésükön határozatba foglaltan jóváhagyták a szerződés megkötésére vonatkozó felhatalmazást. Tájékoztatta a testület tagjait arról, hogy a tárgyi napirendet ülésén tárgyalta a *Pénzügyi Ellenőrző, Foglalkoztatáspolitikai és Településfejlesztési Bizottság,* ahol határozatba foglaltan történt javaslattétel a testület általi változtatás nélküli jóváhagyásra. Indítványozta az előterjesztés és a határozati javaslat megvitatása utáni elfogadását.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat nem hangzott el. Ezt követően szavazásra bocsátotta az írásban kiadott előterjesztésben és ahhoz csatolt mellékletekben foglaltakat, melyből megállapította, hogy a képviselő-testület egyhangú szavazással, 7 igen szavazattal elfogadta azt és az alábbi határozatot hozta.

**60/2024. (XI. 29.) Ökt határozat**

**Tárgy:** *Csanytelek Község Önkormányzata és a Csanyteleki Polgármesteri Hivatal 2025. évi belső ellenőrzési terve, stratégiai terve (2025.-2028.) és időrendi táblázata, kockázati tényezők meghatározása, vállalkozói szerződés jóváhagyása*

**H a t á r o z a t**

1. Csanytelek Község Önkormányzata Képviselő-testülete megtárgyalta és változtatás nélkül elfogadta az önkormányzat jegyzője által írásban benyújtott előterjesztésében foglaltakat. Az Alsó- Tisza-menti Önkormányzati Társulás megbízásában lévő Belső-ellenőr által elkészített *Csanytelek Község Önkormányzata* és a *Csanyteleki Polgármesteri Hivatal*  2025. évre vonatkozó *belső ellenőrzési* *tervét, stratégiai tervét (2025.-2028.) és az ellenőrzési terv időrendi táblázatát, kockázati tényezőket,* továbbá a belsőellenőrrel kötendő *vállalkozói szerződésben* foglaltakat a tárgyi előterjesztéshez csatolt 1. mellékletben foglaltak szerint elfogadta,a Magyarország helyi önkormányzatairól szóló 2011. évi CLXXXIX. törvény 119. § (5) bekezdésében és a Társulás Társulási Megállapodásában biztosított jogkörében eljárva, figyelemmel a *Pénzügyi Ellenőrző, Foglalkoztatáspolitikai és Településfejlesztési Bizottság* előzetes véleményezését tartalmazó határozatában foglaltat.
2. Felkéri a Képviselő-testület az önkormányzat jegyzőjét, hogy továbbra is biztosítsa a zavartalan, befolyástól mentes munkafeltételeket a belső ellenőr számára a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendeletben foglaltak szerint.
3. A Képviselő-testület kötelezettséget vállal, az önkormányzat 2025. évi költségvetése terhére, a belsőellenőr által végzett ellenőrzési tevékenység díja, ellenőrzésenként 190.000.- Ft (azaz: egyszázkilencvenezer forint) belsőellenőr által kiállított számla kiegyenlítésére akként, hogy az esedékes díj kiegyenlítését véglegesen átadott pénzeszközként átutalja a Társulás 2025. évi költségvetése számára.

Végrehajtás határideje: folyamatos

Végrehajtásért felelős: Kató Pálné jegyző

Közreműködő: Sziveri-Gajdán Lejla belső ellenőr

Beszámolás határideje: 2025. december 31.

Határozatról értesítést kap:

* Sziveri-Gajdán Lejla belsőellenőr (Szeged)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár

**8.) Napirend**

**Tárgy: Előadói:**

*Az Alsó- Tisza-menti Önkormányzati Társulás Társulási Megállapodása* Erhard Gyula polgármester

*egységes szerkezetbe foglalt 12. módosításának, a feladatellátási megállapodás* Kató Pálné jegyző

*6. módosításának véleményezése, jóváhagyásának kezdeményezése*

(Tárgyi előterjesztés és ahhoz csatolt dokumentumok e jegyzőkönyv mellékleteként találhatók meg.)

**Erhard Gyula polgármester:** a napirendi ponthoz *szóbeli kiegészítést* nem tett.

**Kató Pálné jegyző:** *szóbeli kiegészítésében* tájékoztatta a testület tagjait arról, hogy mind a 4 Tagönkormányzat megtárgyalta, elfogadta és jóváhagyására tett határozatában javaslatot a Társulás Társulási Tanácsa felé. Javasolta az írásban kiadott előterjesztésben foglaltak elfogadását, annak határozatba foglalását.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat nem hangzott el. Ezt követően szavazásra bocsátotta az írásban kiadott előterjesztésben és ahhoz csatolt mellékletekben foglaltakat, melyből megállapította, hogy a képviselő-testület egyhangú szavazással, 7 igen szavazattal elfogadta azt és az alábbi határozatot hozta.

**61/2024. (XI. 29.) Ökt határozat**

**Tárgy:** *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 12. módosításának, a feladatellátási megállapodás 6. módosításának véleményezése, jóváhagyásának kezdeményezése*

**H a t á r o z a t**

1. Csanytelek Község Önkormányzata Képviselő-testülete atárgyi előterjesztést megtárgyalta és a Társulás Tagönkormányzataként -a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdésében foglaltak szerint eljárva- minősített többséggel hozott, a Társulás Társulási Megállapodása jóváhagyását tartalmazó döntését figyelembe véve, - a 88. § (1) bekezdésében és a 93. §-ban rögzített szabályok betartásával változtatás nélkül - minősített többségi döntéssel

**j ó v á h a g y j a**

**a Társulás Társulási Megállapodása egységes szerkezetbe foglalt 12. módosítását,** amely

**2024. december 01. napján lép hatályba**

a tárgyi előterjesztéshez **1. mellékletként csatolt formában és tartalommal,**

melynek elválaszthatatlan részét képezi a Társulás Társulási Tanácsi határozatával jóváhagyott

*feladat-ellátási megállapodás és annak melléklete.*

1. Csanytelek Község Önkormányzata Képviselő-testülete javasolja a tárgyi előterjesztés szerint benyújtott Társulási Megállapodás Alsó- Tisza-menti Önkormányzati Társulás Társulási Tanácsa általi, minősített döntéssel való, változtatás nélküli e l f o g a d á s á t.
2. Csanytelek Község Önkormányzata Képviselő-testülete felhatalmazza a település Polgármesterét a tárgyi Társulási Megállapodás aláírására.

Végrehajtás határideje: azonnal és folyamatos (Megállapodás aláírására) 2024. 11. 30.

Végrehajtásért felelős: Kató Pálné a Társulás Törvényességi Felelőse, Feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Erhard Gyula a Társulás Társulási Tanácsa Elnöke, Csanytelek Község Önkormányzata Polgármestere
* Bánfi Sándor a Társulási Tanács Alelnöke, Tömörkény Községi Önkormányzat Polgármestere
* Horváth Lajos a Társulás Tagja, Felgyő Községi Önkormányzat Polgármestere
* Bedő Tamás a Társulás Tagja, Csongrád Városi Önkormányzat Polgármestere
* Kató Pálné Csanyteleki Polgármesteri Hivatal Vezetője, Feladatellátó jegyző, Törvényességi Felelős
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár

**9.) Napirend**

**Tárgy: Előadói:**

*A Csanyteleki Rendőrőrs körzeti megbízottá való kinevezésének véleményezése* Erhard Gyula polgármester

Kató Pálné jegyző

(Tárgyi előterjesztés e jegyzőkönyv melléklete)

**Erhard Gyula polgármester:** a napirendi ponthoz *szóbeli kiegészítés lehetőségével nem élt.*

**Kató Pálné jegyző:** *szóbeli kiegészítésében* elmondta, hogy ezt a napirendet azért nem terjesztette illetékes bizottság elé, mert az kétszeres véleményezést hozott volna, hiszen a Képviselő-testület ebben a tárgyban nem döntéshozó, hanem véleményezési jogkörében jár el. Indítványozta az előterjesztés és a határozati javaslat megvitatása utáni elfogadását.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat nem hangzott el. Ezt követően szavazásra bocsátotta az írásban kiadott előterjesztésben foglaltakat, melyből megállapította, hogy a képviselő-testület egyhangú szavazással, 7 igen szavazattal elfogadta azt és az alábbi határozatot hozta.

**62/2024. (XI. 29.) Ökt határozat**

**Tárgy:** *A Csanyteleki Rendőrőrs körzeti megbízotti kinevezésének véleményezése*

**H a t á r o z a t**

Csanytelek Község Önkormányzata Képviselő-testülete eddigi szakmai pályafutása és végzettsége alapján **egyetért** a Csongrádi Rendőrkapitányság Csanyteleki Rendőrőrse állományába tartozó **Nagy Gábor r. törzsőrmester** 2025. **február 1. napjától** körzeti **megbízotti beosztásba való kinevezésével.**

A Képviselő-testület véleményét a körzeti megbízotti szabályzatról szóló 26/2015. (XII. 09.) ORFK utasítás II. fejezet 11. pontja értelmében eljárva hozta meg.

Határozatról értesítést kapnak:

* Skribanek Csaba r. alezredes mb. kapitányságvezető (Csongrádi Rendőrkapitányság)
* Nagy Gábor r. törzsőrmester körzeti megbízott (Csanytelek)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Irattár

**10.)Napirend**

**Egyebek**

**Erhard Gyula polgármester:** több olyan még idén és jövő év első félévében várható rendezvényről, programokról ejtett szót, amelyek nem csak kapcsolatépítésre, de közösségi kapcsolódási pontok kialakítására is alkalmat kínál. Kiemelte, hogy a pályázaton elnyert fásítási program keretében december 10. napján kerül sor 25 hársfa ültetésére a Kossuth Lajos utca már új járdával kiépített szakaszán. A fásítási programban jövő évben célszerű pályázni a Kossuth L. utca másik oldala járda építését követő kivitelezését követően ugyancsak hársfák ültetése érdekében. Szólt még a jövő évi falunapok alakuló programjairól, majd elmondta, hogy a talapülés jeles évforduló alkalmából a település történelmét jól ismerő Borda János Csanytelek díszpolgára könyvet fog megjelentetni, melyhez szükséges lesz anyagi támogatásra, melyhez kérte a képviselők segítségét a megjelentés költségeihez való hozzájárulásához, melyhez szükség lesz az önkormányzat jövő évi költségvetéséből való támogatására is. Szót ejtett még a településen napokban megkezdett DIGI Kft általi kivitelezésben zajló 29 új oszlop kihelyezéséről, melynek célja a jelenleg meglévő szolgáltatások kibővítése, kábelhálózat kialakítása, melyet már régóta vár a település lakossága. Elmondta még, hogy a közeljövőben sor kerül az MVM beruházásában több olyan villanyoszlop cseréjére, amely már nem tűr halasztást, mert több évtized alatt annyira elhasználódott, hogy felújítással sem lehet jó minőségű szolgáltatást nyújtani.

**Kató Pálné jegyző:** egyetértett és támogatásra érdemesnek ítélte Borda János díszpolgár kezdeményezését, de felhívta a képviselők figyelmét arra, hogy a hivatalban már elkezdődött az önkormányzat 2025. évi költségvetése összeállításának előkészülete, melynek során szembesülni kellett azzal, hogy a központi költségvetésből nyújtott támogatások feladat- finanszírozás keretében való odaítélése még szigorúbb feltételek mellett megy végbe mint az elmúlt évben, így egy ilyen kiadás csak az önkormányzat saját bevétele terhére finanszírozható, amely sok más célra is osztható. Tájékoztatta a testület tagjait az önkormányzatot és a jegyzőt érintő központi jogszabályok változásáról, abból időszerűen eredő feladatokról, majd a december hónapban várhatóan több olyan előterjesztés benyújtásáról, melyből mind bizottságnak lesz véleményező feladata.

Kötetlen beszélgetés alakult ki a településen aktuális problémák rendezéséről, amely a Pénzügyi Ellenőrző, Foglalkoztatáspolitikai és Településfejlesztési Bizottsága november ülésén már letárgyalt kérdéseket vetett fel, keresve a megoldást a kóbor kutyákra vonatkozó eljárásrend szigorításától, az országos kereskedelmi engedéllyel rendelkező házaló kereskedők településről való kitiltásától, majd az önkormányzat által alapított Kft által működtetett konyha üzemeltetési feltételeitől, az ahhoz szükséges anyagi források létéről, hiányáról, megoldási lehetőségekig terjedően.

**Erhard Gyula polgármester:** megköszönte az ülésen megjelentek részvételét és az ülést 13 óra 50 perckor befejezettnek nyilvánította.

K.m.f.

……………............................. P.h. P.h. ……………………………...

Erhard Gyula Kató Pálné

polgármester jegyző